Şaristananê cîya-cîyayan ê Ewropa de kurdî vera tecrîdkerdişê Rayberê Şarê Kurdî Abdullah Ocalanî û zulmê dewleta tirke ya îşxalkere vejîyayî meydanan.
Bordeaux
Şaristanê Bordeauxî yê Fransa de kurdîstanijan û dostanê înan pê rayraşîyayîşêk kerdişê dewleta tirke û tecrîdê Îmraliyî şermezar kerdî. Partîya Sosyalîste ya Bindestane zî paştî daye rayraşîyayîşî.
Sydney
Şaristanê Sydneyî yê Avusturalya de rayberîya cinîyan ê kurdan de tecrîdê Îmraliyî û qirkerdişê cinîyan bi çalakîyêke ame protestokerdene. Çalakîye de çarçewa Kampanyaya '100 Sebebê Seba Hukmkerdişê Dîktatorî' zî îmzayî arê dîyayî.
Liege
Şaristanê Liege yê Belçîka de zî rayberîya TJK-E de vera tecrîdî çarçewa Hemleya 'Wextê Ci yo' de çalakîyêke ameye kerdene. Çalakîye de sloganê 'Ocalanî rê Azadîye' ame vatene.
